**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F-03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za mesto koordinatora/ke za rodnu ravnopravnost i ljudska prava**

Tim za socijalno uključivanje i smanjenje siromaštva Vlade Republike Srbije (u daljem tekstu: SIPRU) objavljuje konkurs za izbor koordinatora/ke za rodnu ravnopravnost i ljudska prava (u daljem tekstu: konsultant/kinja).

Konkurs se finansira sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

SIPRU će angažovati konsultanta/konsultantkinju u cilju obezbeđivanja stručne podrške za implementaciju projektnih aktivnosti u oblasti ljudskih prava, sa posebnim fokusom na rodnu ravnopravnost, LGBTI prava i socijalno uključivanje osoba sa invaliditetom. Konsultant/kinja će voditi relevantne procese (kroz adekvatno planiranje, praćenje i izveštavanje) u pomenutoj oblasti i osigurati kvalitetne i uvremenjene rezultate. Pored toga, konsultant će podržati aktivnosti ostalih članova/ica SIPRU iz domena svoje ekspertize, održavati i razvijati partnerstva sa relevantnim stakeholderima.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključen egrupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Opis posla i zadataka:

Opis posla je podeljen na četiri komponente i u sklopu svake od njih od kandidata se očekuje da u određenoj srazmeri učestvuje u konkretnim aktivnostima:

Prva komponenta: Koordinacija i stručna podrška radi izgradnje kapaciteta institucija na naconalnom i lokalnom nivou u domenu rodne ravnopravnosti i ljudskih prava:

* Podrška radu resornih ministarstava i inter-sektorskih mehanizama radi efektivnijeg odgovora Vlade na socijalno uključivanje žena, LGBTI i osoba sa invaliditetom;
* Podrška u unapređenju kapaciteta i znanja državnih službenika/ca u institucijama na nacionalnom i lokalnom nivou u domenu socijalnog uključivanja, posebno u vezi sa rodnom ravnopravnošću, pravima LGBTI i osoba sa invaliditetom;
* Podrška u unapređenju prikupljanja podataka u oblasti rodne ravnopravnosti i ljudskih prava;
* Podrška u pripremi, praćenju i implementaciji relevantnih Akcionih planova.

Druga komponenta: Razvoj saradnje radi unapređenja inkluzivnosti politika na nacionalnom i lokalnom nivou:

* Dizajn, promocija i širenje mehanizama za participaciju isključenih grupa u kreiranju, praćenju i implementaciji politika: podrška konsultativnim procesima i lobiranju kroz osnivanje partnerstava sa organizacijama civilnog društva i profesionalcima iz različitih sektora, jačanje kapaciteta organizacija civilnog društva da učestvuju u kreiranju, implementaciji i praćenju javnih politika i kapaciteta profesionalaca iz različitih sektora na nacionalnom i lokalnom nivou u domenu antidiskriminacije i profesionalnog rada sa isključenim grupama, posebno ženama, LGBTI osobama i osobama sa invaliditetom;
* Izgradnja partnerstava između akademske zajednice, istraživačke zajednice, donosioca odluka i drugih stakeholdera radi kreiranja politika baziranih na podacima u domenu rodne ravnopravnosti, ravnopravnosti osoba sa invaliditetom i drugih ranjivih grupa;
* Iniciranje sastanaka, konferencija, vršnjačkih razmena i podrška u razmeni dobrih praksi u domenu rodne ravnopravnosti, ravnopravnosti osoba sa invaliditetom i ljudskih prava;

Treća komponenta: Doprinos informisanju radi ohrabrivanja građana/ki I predstavnika/ca ranjivih grupa na aktivno učešće u procesima vezanim za socijalnu uključivanje:

* Doprinos vidljivosti SIPRU kao vodećeg aktera u domenu rodne ravnopravnosti i ljudskih prava među relevantnim internim i eksternim grupama kroz medijske prezentacije, doprinos SIPRU web site-u, uključujući blog o socijalnom uključivanju, newslwtter i društvene mreže;
* Promocija tema vezanih za rodnu ravnopravnost i ljudska prava, kao i prilika za obezbeđivanje dodatnih fondova za pojedince, organizacije i institucije, informisanje šire javnosti o otvorenim konkursima i sličnim prilikama;
* Podrška u pripremi različitih tematskih vodiča i publikacija.

Četvrta komponenta: ostali poslovi u okviru oblasti rodne ravnopravnosti i ljudskih prava koji budu definisani od strane SIPRU menadžerke.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultanti/kinje koji ispune kriterijume će biti angažovani u periodu od 1. jula 2020. do 31. decembra 2020. godine.

**\*\*\***

Tim za socijalno uključivanje i smanjenje siromaštva poziva zainteresovane ponuđače da podnesu svoju izjavu o zainteresovanosti za pružanje navedenih usluga.

**Zainteresovani konsultanti/konsultantkinje treba da ispunjavaju sledeće uslove:**

* Univerzitetsko obrazovanje u domenu društvenih nauka (politikologija, pravo, psihologija, sociologija, pedagogija itd.);
* Najmanje 5 godina relevantnog radnog iskustva u domenu ljudskih prava i/ili socijalnog uključivanja ranjivih grupa;
* Iskustvo u saradnji sa institucijama i/ili civilnim sektorom u oblasti poboljšanja položaja ranjivih grupa;
* Dobre analitičke i komunikacione veštine;
* Dobro poznavanje engleskog jezika i rada na računaru.

**Izjava o zainteresovanosti treba da sadrži sledeće informacije:** 1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografiju na engleskom jeziku (Prilog 3).

# Izbor će se vršiti primenom metoda: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>

Molimo da izjavu o zainteresovanosti dostavite elektronskom poštom na adresu [dragana.jovanovic@gov.rs](mailto:dragana.jovanovic@gov.rs) najkasnije **do petka, 19. juna 2020. godine do 16h**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za mesto koordinatora/ke za rodnu ravnopravnost i ljudska prava

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba***  ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA** (na engleskom jeziku)